hotchpotch/miracl-hf-unified huggingface dataset:
Preeriaturpiaali
Preeriaturpiaali ("Sturnella magna") on Pohjois-, Keski- ja Etelä-Amerikassa tavattava turpiaaleihin kuuluva varpuslintu.
Kooltaan preeriaturpiaali on 19–26 cm, ja koiraat ovat naaraita kookkaampia. Lajin pää on väriltään harmahtavan ruskea ja silmäkulma on keltainen. Koiraalla on lisäksi valkoinen viiksijuova. Selkä on väriltään ruskea, ja siinä on tiheästi tummempia juovia. Preeriaturpiaalin rinta ja ylävatsa ovat väriltään kirkkaan keltaiset. Rinnan poikki kulkee V-muotoinen musta juova, joka on vahvempi koirailla kuin naarailla. Linnun alavatsa on ruskehtava. Nuorilla preeriaturpiaaleilla on musta maski. Preeriaturpiaalin nokka on melko pitkä ja ohut, pyrstö on lyhyt ja jalat pitkät. Ulkonäöltään preeriaturpiaali muistuttaa huomattavasti huilupreeriaturpiaalia ("Sturnella neglecta"), joka eroaa selän tiheämmän raidoituksen perusteella. Huilupreeriaturpiaalin laulu on myös melodisempaa ja monimutkaisempaa kuin preeriaturpiaalilla.
Preeriaturpiaalin levinneisyysalue ulottuu Kanadan eteläosista Yhdysvaltain itäosiin ja paikoitellen myös luoteisosiin, Keski-Amerikkaan ja Kolumbiaan, Venezuelaan, Guyanaan, Surinameen, Ranskan Guayanaan ja Brasilian pohjoisosiin. Linnun elinympäristöä ovat monenlaiset ruohomaat, heinäpellot, niityt, golfkentät, ja levinneisyysalueensa länsireunalla laji elää korkeampaa ruohikkoa kasvavilla preerioilla. Osa linnuista muuttaa talveksi etelämmäksi, ja niitä tavataan monenlaisista avoimista ympäristöistä.
Kansainvälinen luonnonsuojeluliitto luokittelee preeriaturpiaalin silmälläpidettäväksi lajiksi. Sukukypsiä yksilöitä on arvioitu olevan maailmanlaajuisesti 37 miljoonaa. Varsinkin Pohjois-Amerikassa vuosien 2005-2015 tilastot osoittavat yksilömäärän nopeaa pienenemistä, minkä takia laji on silmälläpidettävä.
Preeriaturpiaalin ravinto vaihtelee vuodenajoittain. Keväällä ne syövät pääasiassa hyönteisten toukkia, kesällä kovakuoriaisia ja heinäsirkkoja ja syksyllä sekä talvisia siemeniä ja hedelmiä. Laji voi syödä myös petoeläimiltä jääneitä haaskoja. Ravintonsa lintu etsii maasta.
Preeriaturpiaalit muodostavat syksyisin ja talvisin löyhiä parvia, joissa ei ole vallitsevaa arvojärjestystä. Parvissa voi olla mukana myös huilupreeriaturpiaaleja. Pesimisalueilleen koiraat saapuvat maaliskuulla ja valtaavat itselleen reviirin, jota ne puolustavat toisia koiraita vastaan. Naaraat saapuvat muutamaa viikkoa myöhemmin.
Preeriaturpiaalien pesimäkausi kestää maaliskuulta elokuulle, ja kaudessa on kaksi pesintää. Koiraat voivat pesiä samanaikaisesti kahden tai kolmen naaraan kanssa, mutta naarailla on vain yksi koiras koko pesimäkauden ajan. Naaras rakentaa pesän ruohoista ruohikon suojaan. Pesä on usein katettu, ja siinä voi olla tunnelimainen sisäänkäynti. Naaras munii kauden aikana kuudesta neljääntoista valkoista punaruskeapilkullista munaa, joita vain se hautoo. Koiras avustaa kuoriutuneiden poikasten ruokinnassa.
Suurin
Suurin ("The Greatest") on yhdysvaltalainen elämäkertaelokuva vuodelta 1977. Se kertoo nyrkkeilijä Muhammad Alista, joka myös näyttelee itseään. Elokuvan ohjaamisen aloitti Tom Gries, joka kuoli kesken kuvausten. Hänen työtään jatkoi Monte Hellman.
Elokuvassa nähtävät ottelut sekä niiden selostukset ovat aitoja. Alkuteksteissä kuullaan George Bensonin tekemä ja esittämä laulu "Greatest Love of All", josta sittemmin tuli maailmanlaajuinen menestys Whitney Houstonin levyttämänä vuonna 1986.
Elokuva seuraa Alin elämää vuoden 1960 olympiavoitosta aina kuuluisaan "Rumble in the Jungle" -otteluun asti vuonna 1974.
"Video-oppaassa" vuodelta 1994 Bello Romano kutsuu "Suurinta" epäonnistuneeksi elämäkerraksi ja antaa sille kaksi tähteä viidestä, mikä vastaa sanallista arviota ”keskinkertainen”.
Kivikkokurjenpolvi
Kivikkokurjenpolvi ("Geranium columbinum") on yksivuotinen, lähinnä Euroopassa kasvava kurjenpolvi. Suomesta laji on hävinnyt.
Kivikkokurjenpolvi kasvaa 15–30 cm korkeaksi. Varsi on ohut- ja harittavahaarainen. Varren ja lehtiruotien karvat ovat alaspäisiä. Lehdet ovat lähes 5–7-osaisia, liuskat kapeita ja 3–5-jakoisia. Aluslehdet ovat hyvin pitkäruotisia ja varsilehtiä leveämpiliuskaisia. Tavallisesti pareittain olevat vaalean sinipunaiset kukat ulottuvat varsilehtiä korkeammalle. Kukkaperät ovat yli 2 cm pitkiä. Kukan verholehdet ovat pitkäotaisia ja myötäkarvaisia, terälehdet matalalanttoisia. Teriö on n. 10 mm leveä. Kivikkokurjenpolvi kukkii heinä-elokuussa. Hedelmykset ovat harvaan hapsikarvaisia ja nystykarvattomia.
Kivikkokurjenpolvi muistuttaa hieman liuskakurjenpolvea ("G. dissectum").
Kivikkokurjenpolvea tavataan Euroopassa Atlantin rannikolta Kreikkaan, Bulgariaan, Romaniaan ja Etelä-Ukrainaan saakka. Pohjoisessa levinneisyysalue ulottuu Britteinsaarille, Etelä- ja Keski-Norjaan ja -Ruotsiin sekä Baltiaan. Lisäksi lajia tavataan Kaukasuksen alueella, Israelissa, Iranissa, Turkissa ja muutamin paikoin Pohjois-Afrikan rannikolla. Ihmisen mukana laji on levinnyt Pohjois-Amerikan itä- ja keskiosiin. Suomessa kivikkokurjenpolvea on tavattu vain kahdesta paikasta. 1900-luvun alussa laji löydettiin Ahvenanmaan Getasta vanhan satamapaikan läheisyydestä. Paikalle laji lienee tullut laivaliikenteen mukana painolastitulokkaana. 1940-luvulla kivikkokurjenpolvi löydettiin Kristiinankaupungista saksalaisten sodanaikaiselta rehujen lastauspaikalta. Kummastakaan paikasta lajia ei ole myöhemmin löydetty ja se on luokiteltu Suomesta hävinneeksi. Laji on hävinnyt myös Virosta.
Kivikkokurjenpolvi kasvaa kivisillä rinteillä sekä kallioilla. Toisinaan sitä kasvaa tulokkaana muun muassa satamissa. Lajin Suomesta häviämisen syyksi on arveltu kasvin liian innokasta keräilyä.
Patchman High School
Patcham High School on yksi yhdeksästä toisen asteen koulutuspaikasta Brightonissa, Englannissa. Lukio sijaitsee Patchamin kylässä ja se painottuu taiteeseen ja mediaan. Patchamin lukiossa on noin 1 000 opiskelijaa ja sen rehtorina toimii Paula Sargent.
Patcham High School perustettiin heinäkuussa 1990, kun Margaret Hardyn tyttökoulu ja Patcham Fawcettin poikakoulu yhdistyivät. Lukion tunnus vaihdettiin koulupukujen vaihdon yhteydessä vuonna 2006.
GAZ-67
GAZ-67 on neuvostoliittolaisen GAZin valmistama sotilaskäyttöön tarkoitettu nelivetoinen auto. Ajoneuvon valmistaminen alkoi vuonna 1943, ja se oli neuvostoliittolainen vastine yhdysvaltalaiselle Willys MB -maastoautolle. GAZ-67:n valmistus päättyi vuonna 1953, jolloin se korvattiin GAZ-69-ajoneuvolla. GAZ-67:ää valmistettiin yhteensä 92 843 kappaletta.
GAZ-67:n rakenne perustui neuvostoliittolaiseen GAZ-64-maastoautoon. Tärkeimmät parannukset suhteessa GAZ-64-malliin olivat GAZ-67:n vahvistettu kori, suurempi polttoainetankki ja tehokkaampi moottori. GAZ-67 oli varustettu nelisylinterisellä GAZ M1 -moottorilla, joka takasi ajoneuvolle 90 km/h:n huippunopeuden. Tammikuussa 1944 ajoneuvosta tehtiin teknisesti paranneltu GAZ-67B-malli.
Sota-aikaan valmistetut yksilöt tunsi jäähdyttimen säleiköstä, joka oli hitsattu tangoista. Sodan jälkeen tehdyissä autoissa oli yhdestä kappaleesta muovattu säleikkö. Vuosina 1943–1945 autoja valmistettiin 4 851 kappaletta. Puna-armeijassa autoa kutsuttiin sen venäjänkielisestä nimestä johdetulla lyhenteellä HBW, joka tarkoitti ”haluaa olla Willys”.
GAZ-67 oli käytössä Korean sodassa.
Falmer High School
Falmer High School on Brightonissa, Englannissa toiminut koulu 11–16-vuotiaille. Lukio avattiin vuonna 1957 Mixed Grammar School -nimellä. Vuonna 1973 siitä tuli sekä tyttöjen että poikien koulu, jolloin siellä opiskeli noin 1 200 oppilasta.
Vuonna 2001 Falmer High School sai taidemerkin ja hyvän koulun tunnuksen maaliskuussa 2008.
31. elokuuta 2010 Falmer High School lakkautettiin ja se korvattiin Brighton Aldridge Community Academy:llä, mikä avattiin 1. syyskuuta 2010.
The Whole Thing Started with Rock &amp; Roll Now It’s Out of Control
The Whole Thing Started with Rock & Roll Now It’s Out of Control on The Doors –yhtyeen kosketinsoittajana tunnetuksi tulleen Ray Manzarekin toinen oma studioalbumi vuodelta 1974. Levyn on julkaissut Mercury Records ja sen on tuottanut Bob Brown. LP-levyjä on valmistettu Hollannissa.
Äänittäjänä hollywoodilaisessa Sound Labs -studiossa on ollut Rudy Hill ja hänen apunaan Linda Tyler ja Lloyd Clift. Mikaus ja masterointi on tehty Warner Bros.:in North Hollywoodin studiolla.
Managerina on toiminut albumin kappaleiden tekoonkin osallistunut Dan Sugerman. A&R on Danny Rosencrantz. Valokuvaajina ovat toimineet James Fortune ja Keith Rodabaugh Public Eye Features -yhtiöstä. AD:t ovat Desmond Strobel ja John David Moore.
Kiitoksissa on mainittu Guitar Center, the Screamer, Linda Smith, Iggy Pop ja Mandi Newall.
Sivu 1
1. The Whole Thing Started with Rock & Roll Now It’s Out of Control
2. The Gambler
3. Whirling Dervish
4. Begin the World Again
Sivu 2
1. I Wake Up Screaming
2. Art Deco Fandango
3. Bicentennial Blues (Love It or Leave It)
4. Perfumed Garden
Kappaleen "I Wake Up Screaming" runo on James Douglas Morrisonin teoksesta "The New Creatures".Puhallinsovitukset on tehnyt Mike Melvoin.
Joe Walsh ja John Klemmer esiintyvät levy-yhtiönsä ABC Records Inc. ja Flo & Eddie Columbia Recordsin suosiollisella luvalla.
Zhang Ning
Zhang Ning (s. 19. toukokuuta 1975) on kiinalainen sulkapalloilija ja olympiavoittaja. Ateenassa 2004 ja Pekingissä 2008 Zhang voitti kultaa. Zhang on myös voittanut naisten kaksinpelin kultaa sulkapallon maailmanmestaruuskilpailuissa Birminghamissa 2006 ja Anaheimissa 2007.
The Greatest
The Greatest voi tarkoittaa ainakin seuraavia:
Brighton and Hove High School
Brighton and Hove High School (BHHS) on vuonna 1876 perustettu itsenäinen yksityiskoulu 3–18-vuotiaille tytöille Brightonissa, Englannissa. Koulussa on noin 700 oppilasta, kun alkujaan oppilaita oli vain alle kaksikymmentä. Brighton and Hove High School muodostuu ala-asteesta, yläasteesta ja lukiosta. Koulu on yksi Girls' Day School Trust -säätiön kouluista.
Brighton and Hove High Schoolilla on kaksi sivutoimipistettä, yläaste ja lukio, jotka toimivat omina yksikköinään. Ala-aste sijaitsee Hovessa.
Brighton and Hove High School kannustaa oppilaitaan yksilöllisyyteen, ja se on tunnettu korkeasta akateemisesta tasostaan. Oppilaat voivat osallistua hyväntekeväisyystapahtumiin, kuten Duke of Edinburgh ja Young Enterprise Scheme. Koulu osallistuu myös GDST Minerva Prize -tapahtumaan, joka on suunnattu lukioille. Brighton and Hove High School sijoittui siinä ensimmäiseksi vuonna 2005.
Oppilaat on jaettu neljään tupaan: Grey, Gurney, Lyttelton ja Stanley. Tuvat kilpailevat toisiaan vastaan vuosittaisissa ja lukukautisissa tapahtumissa, kuten urheilutapahtumissa ja näytelmissä.
Paratiisin puutarha
Paratiisin puutarha on Tuomari Nurmion studioalbumi, joka julkaistiin CD:nä ja LP:nä 20. lokakuuta 2010 (Ratas 0310). Levy sisältää mm. jousilla ja puhaltimilla säestettyä svengaavaa tanssimusiikkia sekä urbaanin rakkaustarinan.
Levyn kanssa yhtä aikaajulkaistiin Nurmion musiikillinen elämäkerta, "Dumari – Kohdusta hautaan ja Paratiisin puutarhaan", jonka kirjoittajat ovat Jukka Lindfors, Markku Salo ja Raimo Pesonen.
NHL 2001
NHL 2001 on EA Sportsin vuonna 2000 julkaisema "NHL-pelisarjaan" kuuluva NHL-peli. Peliin on myös julkaistu lisä-osaa nimeltään SM-Liiga 2001, joka tuo mukanaan SM-Liigan ja Ruotsin Elitserienin. Peli on PlayStation 2:n ensimmäinen NHL-peli ja samalla PlayStationin viimeinen.
Ratsastus kesäolympialaisissa 1900
Vuoden 1900 kesäolympialaisten ratsastus järjestettiin 29. toukokuuta 1900 Pariisissa, Ranskassa. Tämä oli ensimmäinen kerta kun laji oli mukana olympialaisten ohjelmassa. Mukana oli 58 osanottajaa kahdeksasta eri maasta. Tapahtumia oli kolme.
Yhdeksäs linnake
Yhdeksäs linnake () on osa Kaunasin puolustuslinnoitusta Liettuassa. Linnaketta käytettiin natsimiehityksen aikaan toisessa maailmansodassa Liettuan suuren juutalaisvähemmistön hävittämiseen.
Neuvostoliiton miehityksen aikaan linnaketta käytettiin vankilana ja kidutuspaikkana. Nykyään Yhdeksäs linnake on näistä kärsimyksistä kertova museo.
Kaunasin linna
Kaunasin linna () on Kaunasin keskustassa, Liettuassa, sijaitseva linna. Linnalla on tuhatvuotiset perinteet.
Pažaislis-luostari
Pažaislis-luostari on nunnaluostari Liettuassa, muutaman kilometrin päässä Kaunasin keskustasta.
Luostari on Euroopan parhaiten säilyneitä 1400-luvun barokin rakennuksia. Se sijaitsee Kauno Marios-tekojärven niemessä.
Sulkapallo olympialaisissa
Sulkapallo on ollut virallisena olympialajina vuodesta 1992. Näytöslajina sulkapallo oli vuosien 1972 kesäolympialaisissa ja 1988 kesäolympialaisissa. Parhaiten menestynyt maa on Kiina.
Vũng Tàu
Vũng Tàu on kaupunki Etelä-Vietnamissa, jossa asuu noin 300 000 ihmistä (2009). Kaupunki sijaitsee 125 kilometrin päässä maan suurimmasta kaupungista eli Hồ Chí Minhin kaupungista.
Vũng Tàu on suosittu matkailukohde ho chi minhläisten keskuudessa ja kaupunki tunnetaan erityisesti kauniista rannoistaan. Kaupungissa on myös runsaasti öljyteollisuutta.
Kyläsavikka
Kyläsavikka ("Chenopodium urbicum") on yksivuotinen, lähinnä Euroopassa ja Keski-Aasiassa kasvava rikkakasvi. Laji on hävinnyt Suomen vakituisesta kasvilajistosta, mutta sitä tavataan yhä tulokkaana.
Kyläsavikka kasvaa 20–80 cm korkeaksi. Kasvi on useimmiten lähes kalju. Varsi on pysty, niukkahaarainen ja väriltään tavallisesti luonteenomaisen oliivinvihreä. Lehdet ovat kierteisesti. Lehtilapa on kasvin keskiosissa tavallisesti 3–10 cm pitkä, leveänpuikean kolmiomainen ja säännöllisen nirhahampainen. Kukinto on tähkämäinen ja pitkälti lehdetön. Kukinnon sykeröt ovat pieniä ja tiheitä. Itse kukat ovat vaatimattomat ja väriltään vihreitä. Kyläsavikka kukkii Suomessa heinä-syyskuussa. Pähkylä on kehän muodostaman hedelmäverhiön suojaama. Mustat siemenet ovat vaaka-asennossa, 1–1,2 mm pitkiä, ympärykseltään pyöreitä, tylppäreunaisia ja lähes sileitä. Ne säilyttävät itävyytensä vuosikymmenien ajan.
Kyläsavikkaa tavataan kaikkialla Euroopassa Irlantia, Islantia sekä Fennoskandian ja Venäjän pohjoisosia lukuun ottamatta. Voimakkain kanta on Kaakkois-Euroopassa, mutta Pohjois- ja Keski-Euroopassa laji on voimakkaasti taantunut. Euroopan ulkopuolella lajia tavataan varsinkin Keski-Aasiassa. Ihmisen mukana se on levinnyt Pohjois-Amerikkaan ja Uuteen-Seelantiin.
Suomessa kyläsavikka on levinneisyysalueensa äärirajoilla. Ahvenanmaalla se lienee ollut muinaistulokas, muualla maassa myöhempi tulokaslaji. Kyläsavikkaa on tavattu Suomesta pääasiassa Ahvenanmaalta ja Varsinais-Suomen, Uudenmaan ja Kymenlaakson rannikkoseuduilta. Joitain löytöjä tunnetaan myös sisämaasta ja Pohjanlahden rannikkokaupungeista. Kyläsavikka katosi vanhoilta kasvupaikoiltaan pääsääntöisesti 1950-luvulle tultaessa ja lajin vanha kanta on luokiteltu Suomesta hävinneeksi. Viime vuosikymmeninä kyläsavikasta on tehty muun muassa satamista ja ratapihoilta tulokaslöytöjä, jotka lienevät peräisin Venäjältä.
Muiden savikoiden tapaan myös kyläsavikka on typensuosija. Sitä tavattiin Suomessa entisaikaan rikkakasvina kylissä ja kaupungeissa karjasuojien laitamilla, komposteilla ja puutarhoissa. Näiltä perinteiseltä kasvupaikoiltaan laji on kadonnut pihojen ja puutarhojen siistiydyttyä ja viljelymenetelmien tehostuttua. Nykyään kyläsavikkaa voi tavata satunnaisena, etupäässä itäisenä tulokkaana myllyillä, kaatopaikoilla ja rautatieasemilla.
Kyläsavikkaa on käytetty toisinaan ravintona, esimerkiksi muhennoksissa.
Arthur Ashe -stadion
Arthur Ashe -stadion on osa USTA Billie Jean King National Tennis Centeriä, joka sijaitsee Flushing Meadows–Corona Parkissa New York Cityssä. Se on Yhdysvaltain avoimen tennisturnauksen keskuskenttä. Stadion on nimetty kuuluisan afroamerikkalaisen tennispelaajan, Arthur Ashen mukaan, joka voitti ensimmäisen pelatun Yhdysvaltain avoimen turnauksen vuonna 1968.
Vuonna 1997 avatussa stadionissa on 23 200 paikkaa.
Miesten 10 metrin ilmakivääri ammunnan maailmanmestaruuskilpailuissa 2010
Miesten 10 metrin ilmakiväärin maailmanmestaruudesta ammuttiin 31. heinäkuuta 2010. Henkilökohtaisen kilpailun voitti Italian Niccolo Campriani tuloksella 702,5 (599+103,5) ja joukkuekilpailun Kiina tuloksella 1787.
Ennen MM-kilpailuiden alkua voimassa olleet maailmanennätykset:
Varusmestari
Varusmestari () oli Ruotsin kuningaskunnan armeijassa perusyksikön huollosta huolehtivan vääpelin lähin apulainen. Hänen tehtävänään oli jakaa muonaa ja ammuksia sekä valvoa ruoanvalmistusta.
Varusmestari on ollut Ruotsin kuningaskunnan armeijassa sotilasarvo, mutta se on voinut olla myös sodanaikainen tehtävä, joka on voitu antaa reservikomppanioissa vänrikillekin.
Celebrate the Bullet
Celebrate the Bullet on brittiläisen toisen aallon ska-yhtye The Selecterin toinen studioalbumi vuodelta 1981. Edellisenä vuonna yhtye oli esiintynyt Turun Ruisrockissa.
Levyn ovat tuottaneet Roger Lomas ja The Selecter. Levy-yhtiö on Chrysalis Records.
Sivu 1Sivu 2
Uralin autotehdas
UralUralin autotehdas (, УралАЗ, UralAZ) on venäläinen raskaiden ajoneuvojen valmistaja. Tehdas sijaitsee Miassissa Tšeljabinskin alueella.
Yritys perustettiin toisen maailmansodan aikaan vuonna 1941, jolloin ZIS:n ajoneuvotehdas evakuoitiin Saksan hyökkäyksen takia pois Moskovasta. Ensimmäinen kuorma-auto valmistui heinäkuussa 1944.
Tehdas oli vuoteen 1962 asti nimetty I. V. Stalinin mukaan. Vuodesta 2005 tehdas on osa GAZ-konsernia.
Mega Millions
Mega Millions on useissa Yhdysvaltain osavaltioissa samanaikaisesti pelattava arpajaispeli, joka korvasi The Big Game -pelin toukokuussa 2002. Mega Millionsin vähintään 12 miljoonan dollarin suuruinen jättipotti jaetaan 26 vuosittaisessa arvonnassa. Pelissä arvotaan viisi palloa 56 valkoisen pallon joukosta sekä yksi pallo 46 megapallon joukosta. Kukin peli maksaa osallistujalle yhden dollarin.
Suurin Mega Millionsissa koskaan arvottu voitto on samalla koko maailman suurin arpajaisvoitto. Tämä jättivoitto oli suuruudeltaan 390 miljoonaa dollaria ja se arvottiin 6. maaliskuuta 2007. Voittajia oli kaksi, joten he jakoivat voittopotin keskenään.
30. maaliskuuta arvotun Mega Millions -pelin lottopotti nostettiin 640 miljoonaan dollariin. Mega Millions -lottopeliä pelataan 42 osavaltiossa ja pääkaupunki Washingtonissa.
Pelaajan mahdollisuudet saada voitto ja sen suuruus:
Mahdollisuus voittaa $10 tai enemmän: 1 / 306,11 ;
kaikkien voittojen todennäköisyys: 1 / 40.
Hear ’n Aid
Hear 'n Aid oli projekti jossa 1980-luvun heavy metal -tähdet keräsivät rahaa Etiopian nälänhädän uhrien auttamiseksi. Ronnie James Dio perusti sen Band Aidin ja We Are the Worldin kaltaisten projektien innoittamana. Rahaa kertyi vuodessa miljoona dollaria.
Muusikot nauhoittivat yhdessä kappaleen Stars toukokuun 20. ja 21. päivinä vuonna 1985 A&M Records Studiolla Los Angelesissa Hollywoodissa. Kappale on julkaistu singlenä 1. tammikuuta 1986. Samaan aikaan julkaistiin myös albumi, joka Stars kappaleen lisäksi sisälsi lähinnä eri yhtyeiden live-versioita kappaleistaan. Projektista on julkaistu myös videot VHS ja Video 8 -formaateissa, jotka sisältävät kuvamateriaalia kappaleen äänityssessioista. Sen lisäksi on julkaistu eri oheistuotteita, kuten paitoja, huiveja, julisteita jne..
Iron Maidenin Dave Murray ja Adrian Smith lensivät kesken yhtyeen "World Slavery Tour" kiertueen äänittämään osuuksiaan kappaleeseen.
Seututie 210
Seututie 210 on seututie Varsinais-Suomen ja Satakunnan maakuntien alueella Suomessa.
Tie alkaa seututieltä 213 Loimaan Hirvikoskella, jossa se ylittää ensin Loimijoen ja Loimaan Hurskalassa Loimijoen sivujoen Niinijoen, jatkuu sieltä Oripäähän, jossa ylittää Aurajoen ja risteää kantatien 41 kanssa. Oripään länsipuolella tie ylittää Yläneenjoen Oripään Latvassa, seurailee jokea Oripään Makkarkoskella ja ylittää joen uudelleen kahdesti Keihäskosken luona Yläneellä Pöytyällä. Yläneellä tie risteää seututien 204 kanssa, ylittää neljännen kerran Yläneenjoen ja seurailee Säkylän Pyhäjärven rantaa ensin Yläneellä ja sitten Säkylän Kolvaalla. Tämän jälkeen tie kulkee Euran alueella ensin Honkilahden ja sitten Hinnerjoen kirkonkylän sivuitse, ylittää Lapinjoen latvahaaran Hinnerjoen ja yhtyy kantatiehen 43.
Osoitenimellä tiellä on Loimaalla "Hirvikoskenkatu", "Hirvikoskentie" ja "Oripääntie", Oripäässä "Hirvikoskentie" ja "Yläneentie", Pöytyällä "Oripääntie" ja "Hinnerjoentie" ja Eurassa "Yläneentie".
Välittömästi tien varteen jääviin merkittäviin kohteisiin kuuluu Loimijoen rannassa Vanhankirkontien risteyksen luona Loimaan vanha hautausmaa, jolla on sijainnut keskiaikainen Loimaan sakaristo.
Tulevaisuudessa seututie 210 tullaan oikaisemaan sekä Hirvikosken että Oripään kohdalla. Myös väli Oripää–Yläne tullaan rakentamaan osittain uudelle linjaukselle 2020-luvulla, koska nykyinen tie on mutkainen sekä kapea ja kulkee asutuksen keskellä, minkä vuoksi tietä ei voida parantaa nykyisellä paikallaan. Uusi tie rakennetaan todennäköisesti pari kilometriä etelämmäksi kuin nykyinen tie.
Panasonic Lumix DMC-GH2
Panasonic Lumix DMC-GH2 on syyskuussa 2010 julkaistu Micro Four Thirds -standardin mukainen järjestelmäkamera, ja GH1-kameran välitön seuraaja. Useimmilta ominaisuuksiltaan GH2 vastaa GH1:stä. GH2 mahdollistaa 4:3 lisäksi myös kuvasuhteet 16:9 samalla kuvan diagonaalilla (ja kuvasuhteet 3:2 ja 1:1 hieman pienemmällä diagonaalilla), ja siinä on huomattavasti edistyneemmät video-ominaisuudet kuin muissa Micro Four Thirds -kameroissa ja nykyaikaisissa järjestelmäkameroissa yleisemminkin. 
Kennon suuremman resoluution lisäksi tärkeimmät erot GH1:een nähden ovat
The Sky
The Sky oli tähtitieteen harrastajille suunnattu yhdysvaltalainen aikakauslehti, jota julkaistiin vuosina 1935–1941. Lehti oli kuukausittain ilmestyneen The Amateur Astronomer -lehden seuraaja ja se fuusioitui vuonna 1941 The Telescope -lehden kanssa Sky & Telescope -lehdeksi.
Tyrnävän perunamarkkinat
Tyrnävän perunamarkkinat on vuosittain syyskuussa Tyrnävällä järjestettävä tapahtuma. Markkinat pidetään Tyrnävän keskustaajamassa. Perunamarkkinat järjestettiin ensimmäisen kerran syyskuussa 1992. Tapahtuman järjestäjänä toimii Lions Club Tyrnävä.
Markkinoiden aikana muun muassa Shaman Spiritsiin eli Tyrnävän Perunaviinatehtaaseen on avoimet ovet.
Keväisin Tyrnävällä järjestetään vastaavanlainen tapahtuma nimellä Tyrnävän kevät- ja siemenperunamarkkinat.
Perunamarkkinoilla on vuosittain vieraillut tunnettuja julkisuuden henkilöitä.
Miesten 50 metrin pienoiskiväärin makuu ammunnan maailmanmestaruuskilpailuissa 2010
Miesten 50 metrin pienoiskiväärin makuun maailmanmestaruudesta ammuttiin 1.-2. heinäkuuta 2010. Henkilökohtaisen kilpailun voitti Valko-Venäjän Sjarhei Martynau tuloksella 703,9 (599+104,9) ja joukkuekilpailun Yhdysvallat tuloksella 1791.
Ennen MM-kilpailuiden alkua voimassa olleet maailmanennätykset:
Brave Murder Day
Brave Murder Day on metalliyhtye Katatonian toinen albumi, joka julkaistiin vuonna 1996.
Katatonia oli ollut tauolla vuoden 1995 ajan ja yhtyeen perustajajäsenet Anders Nyström ja Jonas Renkse olivat soittaneet muissa projekteissa. Talvella 1996 Nyström otti Renkseen yhteyttä kysyäkseen, olisiko hän halukas laulamaan Nyströmin ideoimalla goottityylisellä Katatonia-albumilla "Where Hearses Go...". Renkse oli kuitenkin kyllästynyt goottimusiikkiin, eikä innostunut ideasta. He kuitenkin huomasivat olevansa kumpikin Kentin ja Slowdiven faneja ja päättivät tehdä albumin, joka yhdistäisi kyseisten yhtyeiden vaikutteet metalliin. Ideana oli soittaa minimalistisesti ja yksipuolisesti, sekä kitaravalleja ja dissonanssia hyödyntäen. Renksen kanssa October Tidessa soittanut Fredrik Norrman liittyi Katatoniaan ja he alkoivat työstää albumia.
"Brave Murder Day" sävellettiin kokonaan studiossa, lukuun ottamatta kappaletta "12", joka on uudelleennauhoitettu versio kappaleesta "Black Erotica". Dan Swanö oli mukana tuottamassa albumia, mutta hän vetäytyi pelkäksi äänittäjäksi, koska ei pitänyt Katatonian uudesta tyylistä. Jonas Renkse menetti kykynsä laulaa murinavokaaleja yritettyään laulaa kahdessa kappaleessa. Yhtye pyysi Opethin Mikael Åkerfeldtia studioon laulamaan murinat hänen puolestaan. Renkse laulaa kuitenkin puhtaat osuudet albumilla. "Brave Murder Day" julkaistiin alun perin tuntemattomasta syystä masteroimattomana, minkä vuoksi albumin äänenvoimakkuus oli hiljainen. Vuonna 2007 Peaceville Records julkaisi albumin uudelleen, tällä kertaa masteroituna ja sisältäen "Sounds of Decay" -EP:n bonusmateriaalina.
Anders Nyströmin mukaan monet Katatonian aiemmasta tuotannosta pitäneet vihasivat albumia sen erilaisuuden vuoksi. Nykyään "Brave Murder Dayn" vaikutus kuitenkin kuuluu monen yhtyeen musiikissa ja sitä on kehuttu paljon.Sävellykset: Katatonia, sanoitukset: Jonas Renkse
Taifuuni Cobra
Taifuuni Cobra oli Yhdysvaltain laivaston nimitys trooppiselle syklonille, joka aiheutti kolmen hävittäjän uppoamisen ja yhteensä 790 merimiehen hukkumisen Filippiinienmerellä vuonna 1944. Lisäksi risteilijä, viisi tukialusta ja kolme hävittäjä kärsivät vakavia vaurioita. Se havaittiin ensimmäisen kerran 17. joulukuuta ja tuulen nopeus oli korkeimmillaan 220 km/h.
"USS Monterey" kärsi vahinkoja tulipaloista, jotka syttyivät lentokoneiden irrottua kiinnityskaapeleistaan ja törmättyä toisiinsa myrskyn aikana. Myöhempi Yhdysvaltain presidentti Gerald Ford palveli tuolloin aluksella. Hän lensi melkein mereen laivan kallistuttua kovassa merenkäynnissä.
Pietà (täsmennyssivu)
Pietà voi viitata:
Vickers Valiant
Vickers Valiant on brittiläisen Vickers-Armstrongsin valmistama pommikone. Se kuului kahden muun tyypin ohella brittiläiseen V-pommittajien sarjaan, muut olivat Handley Page Victor ja Avro Vulcan. Neljällä suihkumoottorilla varustettu pommikone oli Kuninkaallisten ilmavoimien käytössä vuosina 1955–1965. Ensilentonsa se oli tehnyt 18. toukokuuta 1951. Koneessa käytetyissä alumiiniosissa havaittiin ennenaikaista väsymistä ja korjaamisen sijasta konetyyppi poistettiin palveluskäytöstä.
Vickers Valiant oli strateginen pommikone joka korkealla, 21 000 metrissä lentäessään, oli lähes täysin ilmatorjunnan ulottumattomissa. Se saavutti yli 900 km/h lentonopeuden yli 9 300 metrin korkeudessa.
Konetyyppi oli brittien ensimmäinen, joka pudotti ydinpommin. Se tapahtui Australian Maralingan koealueella 11. lokakuuta 1956. Testauksen kohteena oli "Blue Danube" (suom. "Sininen Tonava") -niminen taktinen ydinräjähde. Testisarjan eli operaation nimenä oli "Buffalo", jonka 3. testi tämä pommin ilmasta pudotus oli. Muut koeräjäytykset eivät olleet ilmapudotuksia. Testialueen tunnusnimi oli "Kite" eli "Leija".
Hooters
Hooters on Yhdysvalloissa perustettu kansainvälinen ravintolaketju. Hootersin ruokalistalle kuuluvat muun muassa hampurilaiset, sandwichit, pihvit ja kana. Ketjun ensimmäinen ravintola avattiin vuonna 1983 Clearwaterissa, Floridassa. Nykyään Hooters-ravintoloita on yli 455 kappaletta, 28 eri valtiossa.
Ketjun liikeidea perustuu sen tarjoilijoiden seksikkääseen pukeutumiseen.
Suomessa ei ole tällä hetkellä yhtäkään Hooters-ravintolaa. Hooters on kuitenkin ilmoittanut kotisivuillaan etsivänsä uusia franchise-yrittäjiä myös Suomesta.
The Telescope
The Telescope oli tähtitieteen harrastajille suunnattu yhdysvaltalainen aikakauslehti. Lehteä julkaistiin vuosien 1931–1941 välillä, aluksi neljännesvuosittain. Lehden Päätoimittajana toimi Perkinsin observatorion johtaja Harlan Stetson. Vuonna 1934 lehden päätoimittajaksi tuli Donald Howard Menzel, jonka jälkeen lehteä alettiin julkaisemaan joka toinen kuukausi. Vuonna 1941 lehti fuusioitui The Sky -lehden kanssa Sky & Telescope -lehdeksi.
O Jong Ae
O Jong Ae (s. 17. tammikuuta 1984) on pohjoiskorealainen painonnostaja ja olympiamitalisti. Hän voitti pronssia alle 58-kiloisten sarjassa sekä vuoden 2008 olympialaisissa että vuoden 2007 MM-kisoissa. O on voittanut myös hopeaa vuoden 2009 Aasian-mestaruuskilpailuista ja pronssia saman vuoden Itä-Aasian-mestaruuskilpailuista.
Ratsastus kesäolympialaisissa 1912
Vuoden 1912 kesäolympialaisten ratsastus järjestettiin 13. heinäkuuta – 17. heinäkuuta 1912 Tukholmassa, Ruotsissa. Tämä oli toinen kerta kun laji oli mukana olympialaisten ohjelmassa. Mukana oli 62 osanottajaa kymmenestä eri maasta. Tapahtumia oli viisi.
Vivienne Fovéa
Vivienne Fovéa (s. 20. lokakuuta 1974 Brétigny) on ranskalainen entinen pornonäyttelijä. Hän esiintyi aktiivisesti vuosina 1997–2000, jonka aikana Fovea esiintyi 43 elokuvassa. Lopettamisensa jälkeen Fovean näyttelemiä elokuvia julkaistiin vielä neljä kappaletta vuosina 2001–2004.
Kyle Boller
Kyle Bryan Boller (s. 17. kesäkuuta 1981 Burbank, Kalifornia) on amerikkalaisen jalkapallon ammattilaispelaaja, pelipaikaltaan pelinrakentaja. Hän pelaa nykyisin Yhdysvaltain korkeimmalla sarjatasolla NFL:ssä Oakland Raidersin riveissä.
Bollerin varasi NFL:ään Baltimore Ravens vuonna 2003 ensimmäisellä kierroksella varausnumerolla 19. Tätä ennen hän pelasi collegessa California Golden Bearsin joukkueessa.
Penumbra: Overture
Penumbra: Overture on Frictional Gamesin kehittämä ja Paradox Interactiven julkaisema Lexicon Entertainment -pelistudiolle kehittämä selviytymiskauhupeli.
Peli alkaa vuodesta 2000. Pelin päähenkilö Philip saa äitinsä hautajaisten jälkeen kirjeen 30 vuotta kadoksissa olleelta isältään.
Philip jäljittää kirjeen Grönlantiin ja lähtee etsimään isäänsä. Lumimyrsky yllättää Philipin ja hän pelastautuun vanhaan kaivokseen, mutta putoaa ja jää sinne jumiin tikapuiden katkettua. Philip lähtee etsimään uloskäyntiä kaivoksesta, jolloin hän ajautuu syvälle maan alle.
Matkallaan hän kohtaa mutatoituneita koiria ja hämähäkkejä, tuntemattoman Redin yrittäessä neuvoa häntä radiopuhelimella.
Ratsastus kesäolympialaisissa 1920
Vuoden 1920 kesäolympialaisten ratsastus järjestettiin 6. – 12. syyskuuta 1920 Antwerpissä, Belgiassa. Tämä oli kolmas kerta kun laji oli mukana olympialaisten ohjelmassa. Mukana oli 89 osanottajaa kahdeksasta eri maasta. Tapahtumia oli seitsemän.
Isohaara (täsmennyssivu)
Isohaara voi tarkoittaa:
Ukkonen (täsmennyssivu)
Ukkonen voi tarkoittaa:
NHL 2000
NHL 2000 on EA Sportsin julkaisema ja EA Canadan kehittämä peli. Se julkaistiin Windowsille 31. elokuuta 1999. Pelin eurooppalaisessa kansikuvassa esiintyi Markus Näslund. Pelissä on myös kaikki sen ajan 28 NHL-joukkuetta.
40 Harmonia
40 Harmonia on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi H. Goldschmidt vuonna 1856. Pikkuplaneetta sai nimensä kreikkalaisen mytologian Harmonia-jumalattaren mukaan. Harmonian läpimitta on noin 108 kilometriä ja pyörähdysaika 8,91 tuntia.
Elemental Evil
Elemental Evil on metalliyhtye Hingen vuonna 1999 julkaistu EP-levy. Seuraavana vuonna yhtye vaihtoi nimekseen Dry Kill Logic ennen ensimmäisen albuminsa julkaisua. Albumi julkaistiin omakustanteena kuvitteellisen Psychodrama Recordsin alla.
42 Isis
42 Isis on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi N. R. Pogson vuonna 1856. Pikkuplaneetta sai nimensä egyptiläisen mytologian Isis-jumalattaren mukaan, mutta nimi viittaa todennäköisesti myös löytäjän tyttäreen Elizabeth Isis Pogsoniin. Isiksen läpimitta on noin 100 kilometriä ja se pyörähtää akselinsa ympari noin 13,60 tunnissa.
103 Hera
103 Hera on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. C. Watson vuonna 1868. Pikkuplaneetta sai nimensä kreikkalaisen mytologian Hera-jumalattaren mukaan. Heran läpimitta on noin 91 kilometriä ja puörähdysaika 23,74 tuntia.
Rasul Gamzatov
Rasul Gamzatovitš Gamzatov (, avaariksi Расул XIамзатов, "Rasul Hamzatov"; 8. syyskuuta 1923 Dagestanin Hunzahin piirin Tsadan kylä – 3. marraskuuta 2003 Moskova) oli avaarilainen runoilija.
Rasul Gamzatov syntyi runoilija Gamzat Tsadasan perheeseen. Hän alkoi kirjoittaa yhdeksänvuotiaana ja julkaisi ensimmäisen runonsa ollessaan seitsemännellä luokalla. Vuonna 1940 Gamzatov valmistui Buinakskin opettajaopistosta ja palasi kotikyläänsä opettajaksi. Myöhemmin hän työskenteli teatteriohjaajan apulaisena sekä avaarinkielisen sanomalehden ja radion toimittajana. Ensimmäinen runokokoelma "Hasratab rokigi borkarab tstsingi" (”Palava rakkaus ja polttava viha”) ilmestyi toisen maailmansodan aikana vuonna 1943. Gamzatovin kaksi vanhempaa veljeä kaatui sodassa.
Gamzatov hyväksyttiin Neuvostoliiton kirjailijaliiton jäseneksi vain 20-vuotiaana. Vuonna 1944 hän liittyi Neuvostoliiton kommunistiseen puolueeseen. Vuosina 1945–1950 hän opiskeli Moskovassa Maksim Gorkille nimetyssä kirjallisuusinstituutissa. Vuodesta 1951 aina kuolemaansa saakka hän toimi Dagestanin kirjailijaliiton puheenjohtajana.
Gamzatovin ensimmäinen venäjänkielinen runokokoelma ilmestyi vuonna 1947. Seuraavien vuosikymmenien aikana hän julkaisi kymmeniä avaarin- ja venäjänkielisiä runo- ja proosakirjoja, joita on käännetty useille vieraille kielille. Runokokoelma "Dun gavurab son" (”Syntymävuoteni”, 1950) sai Stalin-palkinnon vuonna 1952. Kokoelma "Vysokije zvjozdy" (”Korkeat tähdet”, 1962) palkittiin Lenin-palkinnolla vuonna 1963. Runokirjoista merkittävimpiä on "Konstitutsija gortsa" (”Vuoristolaisen perustuslaki”), joka sisältää lisäksi lyyrisen kertomuksen ”Kotimaani Dagestan” ("Moi Dagestan", 1968). Gamzatov toimi myös venäläisen kirjallisuuden avaarintajana.
Rasul Gamzatovin inhimillinen, elämänläheinen ja kiihkeä runous teki hänestä yhden Neuvostoliiton suosituimmista kirjailijoista. Monista hänen runoistaan on sävelletty lauluja. Niistä tunnetuin on toisen maailmansodan uhreille omistettu "Žuravli" (”Kurjet”). Lukijoiden suosion lisäksi Gamzatov sai lukuisia virallisia tunnustuksia. Hänelle on myönnetty Dagestanin kansanrunoilijan ja sosialistisen työn sankarin arvonimet, neljä Leninin ja useita muita kunniamerkkejä sekä neuvostoliittolaisia ja kansainvälisiä kirjallisuuspalkintoja. Gamzatov toimi Dagestanin ASNT:n ja Neuvostoliiton korkeimman neuvoston edustajana, osallistui eri kansalaisjärjestöjen toimintaan ja työskenteli mm. Novyi mir ja Literaturnaja gazeta -kirjallisuuslehtien toimituskuntien jäsenenä.
Runoilija on haudattu Mahatškalaan vaimonsa Patimatin viereen. He saivat kolme tytärtä.
111 Ate
111 Ate on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi C. H. F. Peters vuonna 1870. Pikkuplaneetta sai nimensä kreikkalaisen mytologian Ate-jumalattaren mukaan. Aten läpimitta on noin 135 kilometriä ja pyörähdysaika 22,2 tuntia. Tätä päävyöhykkeen kohdetta ei pidä sekoittaa Aten-asteroidiin 2062 Aten.
HMS Arno
HMS Arno (viirinumero tammikuusta 1918 alkaen D06) oli Britannian Kuninkaallisen laivaston hävittäjä, joka palveli ensimmäisessa maailmansodassa. Alus oli Portugalin laivaston tilaama "Liz", jonka Britannian hallitus lunasti.
Italialainen Ansaldon telakka rakensi Portugalin laivastolle hävittäjää, joka oli nimetty "Liziksi". Edelleen selvittämättömistä syistä Amiraliteetti osti aluksen maaliskuussa 1915, kun sitä viimeisteltiin Genovassa. Alus nimettiin "HMS Arnoksi", ja se oli Kuninkaallisen laivaston ainoa ulkomailla valmistettu sotalaiva. Alus kuitenkin muistutti River-luokan hävittäjiä.
Alus palveli kesäkuussa 1915 Välimerellä saattuetehtävissä. Se upposi 23. maaliskuuta 1918 Dardanellien edustalla kolaroituaan hävittäjä "HMS Hopen" kanssa.
Travis Goethel
Travis Peter Goethel (s. 27. heinäkuuta 1987 Oceanside, Kalifornia) on amerikkalaisen jalkapallon pelaaja, pelipaikaltaan tukimies. Hän pelaa tällä hetkellä ensimmäistä ammattilaiskauttaan NFL:ssä Oakland Raidersin riveissä pelinumerolla 48.
Goethel harrastaa amerikkalaisen jalkapallon lisäksi myös lumilautailua. Hänen vanhempansa ovat Peter ja Connie Goethel.
Goethel kävi high schoolinsa Vista High Schoolissa Kaliforniassa, jonka joukkueessa hän myös pelasi amerikkalaista jalkapalloa. Hän teki junioriurallaan yhteensä 155 taklausta. High schoolin jälkeen Goethel meni Arizona State Universityyn, jonka yliopistojoukkueessa hän pelasi. Tänä aikana mm. "Rivals.com" valitsi hänet maan kymmenenneksi parhaimmaksi tukimieheksi. Hänet draftattiin vuonna 2010, kun Oakland Raiders valitsi hänet kuudennella kierroksella varausnumerolla 190.
Ratsastus kesäolympialaisissa 1924
Vuoden 1924 kesäolympialaisten ratsastus järjestettiin 21. – 27. heinäkuuta 1924 Stade Olympique Yves-du-Manoirilla, Pariisissa, Ranskassa. Tämä oli neljäs kerta kun laji oli mukana olympialaisten ohjelmassa. Mukana oli 97 osanottajaa 17 eri maasta. Tapahtumia oli viisi.
Kosken Tl kirkko
Kosken Tl kirkko on Martinkosken seurakunnan kirkko Tl. Koskella Varsinais-Suomessa.
Vuoteen 2019 kirkko oli Kosken Tl seurakunnan kirkko, mutta siitä tuli Martinkosken seurakunnan Kosken Tl kirkko kun Kosken Tl seurakunta ja Marttilan seurakunta yhdistyivät vuoden 2019 alusta Martinkosken seurakunnaksi.
Kirkon on suunnitellut arkkitehti Toivo Paatela ja se vihittiin käyttöön vuonna 1935. Tyypiltään kirkko on päätytornillinen pitkäkirkko ja sen rakennusaineena on betoni. Tyyliltään kirkko edustaa 1930-luvun uusasiallisuutta.
Hautausmaa ja Mikael Piimäsen johdolla vuonna 1777 rakennettu kellotapuli sijaitsevat nykyisestä kirkosta erillään vanhalla kirkkomaalla Hämeen Härkätien varrella.
Museovirasto on määritellyt Kosken kirkon valtakunnallisesti merkittäväksi rakennetuksi kulttuuriympäristöksi ja myös Kosken tapuli on osa Hämeen Härkätien muodostamaa valtakunnallisesti merkittävää kulttuuriympäristöä.
Kosken kirkko
Kosken kirkko voi tarkoittaa seuraavia:
Montheyn alue
Montheyn alue () on yksi Sveitsin 148:sta ja Valais'n kantonin 14:stä hallinnollisesta alueesta.
Maantieteellisesti Montheyn alue sijaitsee Rhônen laakson länsirannalla sekä Viége-joen laaksossa ja lähivuorilla. Montheyn alue rajoittuu lännessä Ranskaan, pohjoisessa Genevejärveen, idässä Rhôneen sekä Vaudin kantoniin sekä etelässä Saint Mauricen alueeseen. Kemianteollisuus ja matkailu on alueella tärkeitä elinkeinoja.
Montheyn alueella on 9 kuntaa, joista suurimmat ovat Monthey ja Collombey-Muraz. Alueen keskuspaikka on Monthey. Montheyn alueen asukasluku on 42 254 (31.12.2012). Alueen pinta-ala on 257 km² .
Montheyn alue on selkeästi ranskankielinen. Vuonna 2000 Montheyn alueen vakituista asukkaista 88 % oli ranskankielisiä. Sekä saksan- että italiankielisiä oli noin 2,5 % ja muun kielisiä noin 7 %.
Lehtoritvasammal
Lehtoritvasammal ("Amblystegium serpens") on sammallaji.
Lehtoritvasammal on hyvin hento sammal. Sen lehdet ovat tyvestä leveät ja niissä on pitkä kapea kärki. Hento keskisuoni ulottuu lehden puoliväliin asti. Lehtoritvasammalella on usein itiöpesäkkeitä.
Lehtoritvasammal esiintyy molemmilla pallonpuoliskoilla lauhkeilla ja viileillä alueilla. Se esiintyy koko Suomessa.
Lehtoritvasammal viihtyy kosteilla, varjoisilla ja vähintään keskiravinteisilla paikoilla, esimerkiksi lehdoissa.
Kantoritvasammal
Kantoritvasammal ("Amblystegium subtile") on sammallaji.
Kantoritvasammalella on usein itiöpesäkkeitä.
Kantoritvasammal esiintyy pohjoisella pallonpuoliskolla lehtimetsävyöhykkeellä ja havumetsävyöhykkeen eteläosissa. Se esiintyy paikoitellen Etelä- ja Keski-Suomessa. Se on silmälläpidettävä.
Kantoritvasammal viihtyy lehtipuiden tyvillä emäksisellä kaarnalla ja kalkkikallioilla.
Mali olympialaisissa
Mali osallistui olympialaisiin ensimmäisen kerran Tokiossa 1964, ja on ollut sen jälkeen mukana kaikissa kesäolympialaisissa Montrealia 1976 lukuun ottamatta. Talviolympialaisiin maa ei ole osallistunut.
Mali ei ole saavuttanut yhtään olympiamitalia. Pistesijalle, eli kahdeksan parhaan joukkoon, ovat sijoittuneet miesten jalkapallojoukkue, joka oli viides Ateenassa 2004 ja taekwondoin Daba Modibo Keita, joka oli miesten raskaassa sarjassa jaetulla kahdeksannella sijalla Pekingissä 2008 ja jaetulla viidennellä sijalla Lontoossa 2012.
Stéphane Tissot
Stéphane Tissot (s. 30. toukokuuta 1979 Bonneville) on ranskalainen alppihiihtäjä.
Ensimmäisen kerran hän kilpaili maailmancupissa Madonna di Campiglion pujottelussa vuonna 2001. Kisassa hän sijoittui yhdenneksitoista ja otti samalla ensimmäiset pisteensä. Maailmancupissa hän on sijoittunut kaksi kertaa toiseksi, molemmat kerrat pujottelussa. Santa Caterinan MM-kilpailuissa 2005 hän oli pujottelussa kymmenes.
Hanna Laiho
Hanna Karolina Laiho (s. 13. joulukuuta 1975 Lahti) on suomalainen entinen rytminen voimistelija. Aktiiviurallaan hänen seuransa oli Lahden Moderni Voimistelu.
Laiho osallistui 16-vuotiaana Barcelonan kesäolympialaisiin 1992, mikä tekee hänestä lajin ensimmäisen suomalaisen olympiaedustajan. Neliottelussa Laiho sijoittui Barcelonassa 25:nneksi pistein 19,795. Välinekohtaisessa kilpailussa hän oli vanteella 26:s, narulla 25:s, keiloilla 32:s ja pallolla 18:s. Pallon karsinnassa Laiho jäi loppukilpailupaikasta 0,125 pistettä.
Barry's Bay
Barry's Bay on kylä Madawaska Valleyn kunnassa, Kanadassa. Kylä sijaitsee Kamaniskeg Laken rannalla ja siellä on noin 1 300 asukasta. Kylässä sijaitsee lentäjä Janusz Żurakowskin mukaan nimetty puisto.
Kurkihirsi
Kurkihirsi on katon harjalla oleva talon pitkittäissuuntaan kulkeva tukihirsi. Se on harjakaton ylin tukirakenne.
Benin olympialaisissa
Benin osallistui olympialaisiin ensimmäisen kerran Münchenissä 1972, tosin silloin nimellä Dahomey. Seuraavista kesäkisoista se jäi pois, mutta on ollut mukana kaikissa kesäolympialaisissa Moskovasta 1980 lähtien. Talviolympialaisiin maa ei ole osallistunut.
Benin ei ole saavuttanut olympialaisissa yhtään mitali- eikä pistesijaa.
Tunne Kelam
Tunne-Väldo Kelam (s. 10. heinäkuuta 1936 Taheva) on virolainen poliitikko ja Euroopan parlamentin jäsen. Kelam edustaa Isänmaa-puoluetta, joka europarlamentissa on osa Euroopan kansanpuoluetta.
Kelam on opiskellut historiaa Tarton yliopistossa. Valmistuttuaan hän työskenteli Viron valtakunnallisessa keskusarkistossa vuosina 1959–1965 ja vanhempana tiedetoimittajana Neuvosto-Viron ensyklopediassa vuosina 1965–1975. Vuonna 1972 Kelam valmisteli muistion YK:lle, jossa vaadittiin vapaita vaaleja Viroon ja miehitysjoukkojen vetäytymistä. Muistio salakuljetettiin ulos maasta ja tapauksen seurauksena Kelam menetti työnsä Neuvosto-Viron ensyklopediassa. Hänen työpaikkansa vaihtui yövahdin virkaan kanatilalla.
Kelam haki kommunistisen puolueen jäsenyyttä 1970-luvulla, mutta hänen hakemuksensa hylättiin sillä Kelam nähtiin liian kansallismielisenä. Kelam valitti päätöksestä puolueen komissiolle Moskovaan, mutta myös sieltä tuli hylkäävä päätös.
Neuvosto-Viron viimeisten vuosien aikana Kelam oli mukana perustamassa Viron kansallista riippumattomuuspuoluetta () vuonna 1988, joka oli paitsi miehitetyn Viron niin myös koko Neuvostoliiton ensimmäinen ei-kommunistinen puolue. Vuonna 1990 Kelam valittiin Viron kongressiin ja Viron palautettua itsenäisyytensä 1991 hän toimi poliittisissa tehtävissä muun muassa perustuslakia säätävän kokouksen jäsenenä. Kelam oltiin valittu Riigikogun jäseneksi vuonna 1992, ja vuosina 1992–2003 hän toimi Riigikogun varapuhemiehenä. Paikastaan hän luopui tultuaan valituksi Euroopan parlamenttiin vuoden 2004 vaaleissa.
Tunne Kelam on ollut Marylandin osavaltion kunniakansalainen vuodesta 1991. Hänelle on lisäksi myönnetty useita eri kunnianosoituksia, kuten Ranskan ansioritarikunnan suurristi vuonna 2001 ja Viron Valtionvaakunan ritarikunnan I luokan kunniamerkki eli suurristi vuonna 2006.
Burkina Faso olympialaisissa
Burkina Faso osallistui olympialaisiin ensimmäistä kertaa Münchenin kesäolympialaisissa 1972 nimellä Ylä-Volta. Seuraavan kerran maa oli mukana Soulissa 1988, ja on osallistunut kaikkiin kesäolympialaisiin sen jälkeen. Talvikisoissa se ei ole ollut mukana.
Burkina Faso ei ole saavuttanut olympialaisissa yhtään mitalia eikä pistesijaa, eli sijoitusta kahdeksan parhaan joukkoon.
Reg Strikes Back
Reg Strikes Back on Elton Johnin kahdeskymmenesensimmäinen studioalbumi, joka julkaistiin vuonna 1988.
Jos toisin ei mainita, kappaleet on kirjoittanut Elton John ja Bernie Taupin.
Sarehole
Sarehole oli Englannissa muutamia kilometrejä Birminghamin eteläpuolella sijainnut kylä, joka on nykyään osa Birminghamin esikaupunkia Hall Greeniä. Kylä kuului alun perin Worcestershiren kreivikuntaan, kunnes alue liitettiin Birminghamin kaupunkiin vuonna 1911.
Colejoen varressa sijaitseva vanha Sarehole Mill on nykyään museokohde. Höyrykoneen kehittäjän James Wattin kumppani Matthew Boulton teki myllyssä kokeita vuosina 1756–1761. Myllyyn asennettiin höyrykone vesivoiman täydennykseksi vuonna 1850, mutta vuonna 1919 myllyn toiminta lakkautettiin kannattamattomana.
Kirjailija J. R. R. Tolkien asui Sareholen kylässä neljä lapsuusvuottaan 1896–1900. Myöhemmin hän kuvaili niitä elämänsä pisimmältä vaikuttaneeksi ja muovaavimmaksi kaudeksi. Englantilainen maaseutu teki aiemmin Etelä-Afrikassa ja Birminghamin teollisuuskaupungissa asuneeseen lapseen pysyvän ja syvän vaikutuksen. Tolkienin päästyä vuoden 1900 syksyllä Birminghamin King Edward's Schooliin perhe joutui kuitenkin muuttamaan lähemmäs kaupungin keskustaa. Muistot Sareholesta toimivat yhtenä innoituksena "Hobitissa" ja "Tarussa sormusten herrasta" esiintyvälle idylliselle Konnulle, hobittien kotimaalle. Sareholen tuntumassa sijainnut Moseleyn suo puolestaan innoitti Tolkienia hänen kirjoittaessaan Vanhasta metsästä, jonka halki Frodo Reppuli kumppaneineen joutuu kulkemaan "Sormusten herran" alkupuolella. Nykyään suo on luonnonsuojelualue.
Guinea olympialaisissa
Guinea osallistui olympialaisiin ensimmäisen kerran Méxicossa 1968. Kaksista seuraavista kesäolympialaisista se jäi pois, mutta on ollut mukana kaikissa kesäolympialaisissa Moskovasta 1980 lähtien. Talviolympialaisiin maa ei ole osallistunut.
Guinea ei ole saavuttanut olympialaisissa yhtään mitalia eikä pistesijaa, eli sijoitusta kahdeksan parhaan joukkoon.
Miekkailu kesäolympialaisissa 1988
Vuoden 1988 kesäolympialaisten miekkailu järjestettiin 20. – 30. syyskuuta 1988 Soulissa, Etelä-Koreassa. Tapahtumia oli kahdeksan. Miekkailuun osallistui 317 urheilijaa (248 miestä ja 69 naista) 42 eri maasta. Nuorin osanottaja oli Saqer Al-Surayei (16 vuotta ja 241 päivää) Kuwaitista ja vanhin Alfredo Bogarín (52 vuotta ja 55 päivää) Paraguaysta.
Ritari Ässä (vuoden 2008 televisiosarja)
Ritari Ässä () on Universal Media Studiosin ja Dutch Ovenin yhteistuottama 17-osainen toimintasarja, joka pohjautuu Glen A. Larsonin luomaan samannimiseen televisiosarjaan. Ritari Ässä jatkaa alkuperäisen sarjan ja televisioelokuvan pohjalta, jossa tällä kertaa Ritari Ässän roolissa seikkailee Michael Knightin poika Mike Traceur.
Sarjaa esitettiin alun perin Yhdysvalloissa NBC:llä vuosina 2008–2009. Suomessa sarjan esitys alkoi Subilla 10. lokakuuta 2010 ja päättyi 30. tammikuuta 2011.
Sarja sijoittuu 25 vuotta myöhemmin ensimmäisen sarjan tapahtumista, kun alkuperäisen Ritari Ässän poika Mike Traceur on tullut uudeksi Ritari Ässäksi. Hänellä on käytössään Graimanin suunnittelema ja entistä edistyneempi auto KITT. Traucerin apuna toimii hänen entinen morsiamensa ja KITTin suunnittelijan tytär Sarah.
Sarja sai alkunsa keväällä 2007 NBC:n ohjelmien vastaajalta Ben Silvermanilta, joka päätti tuoda vanhoja televisio-ohjemia takaisin tuotantoon. Yksi niistä oli Ritari Ässä. Hän sai myöhemmin solmittua Ford Motor Companyn kanssa sopimuksen käyttääkseen yhtiön valmistamia autoja ja erityisesti Ford Shelby GT500KR Mustangia, joka toimii sarjassa Traceurin tekoälyn omaavana autona KITTinä.
Ritari Ässä aloitettiin tuottamalla aluksi televisioelokuva, joka toimi varsinaisen televisiosarjan pilottijaksona. Elokuva esitettiin NBC:llä 17. helmikuuta 2008 ja itse sarja alkoi 24. syyskuuta 2008. Alun perin sarjasta oli tarkoitus tuottaa yhteensä 22 jaksoa, mutta joulukuussa 2008 NBC päätti lyhentää sarjan tuotannon 17 jaksoon heikkojen katsojalukujen vuoksi.
Burgundy
Burgundy on Pohjoismaiden markkinoilla toimiva arvopapereiden vaihtoehtoinen markkinapaikka, joka aloitti toimintansa 6. kesäkuuta 2009. Siellä voi käydä kauppaa monilla pörssilistatuilla ruotsalaisilla, tanskalaisilla, suomalaisilla ja norjalaisilla osakkeilla sekä indeksiosuusrahastoilla. Burgundy on muodoltaan niin sanottu MTF ("multilateral trading facility").
Burgundyn tärkeimmät kilpailijat ovat NASDAQ OMX Nordic (eli Tukholman, Kööpenhaminan ja Helsingin pörssit) sekä Oslon pörssi. Ruotsalaisten arvopapereiden kaupasta sillä oli 2010 kesällä noin 4% markkinaosuus; Suomessa markkinaosuus on pienempi. Tällä hetkellä Burgundyssä voi käydä kauppaa 18 suomalaisen pörssiyhtiön osakkeilla.
Kauppapaikkaa pyörittää ruotsalainen Burgundy AB, jonka toimitusjohtaja on Olof Neiglick. Yrityksen pääkonttori on Tukholmassa.
Burgundyn omistaa 14 pohjoismaista pankkia tai välittäjää yhtä suurilla osuuksilla.
Virolahden bunkkerimuseo
Virolahden bunkkerimuseo on valtatie 7:n varrella Haminasta noin 20 kilometriä Virojoelle päin sijaitseva sotahistoriallinen museo. Museo on Salpapolku-retkeilyreitin varrella. Sen perustivat Virolahden kunta ja paikalliset sotaveteraanijärjestöt vuonna 1980.
Museon perusnäyttelyn nimi on "Salpalinja alkaa Virolahdelta". Se kertoo vuosina 1940–1941 sekä vuonna 1944 tehdyistä Suomen itärajan kantalinnoitustöistä Suomenlahdelta Sallaan ja kenttälinnoitustöistä Sallasta Pohjoiselle jäämerelle.
Museo on auki kesäisin 1.6.- 31.8. kello 10-18, muulloin tilauksesta.